Diari Oficial de la Generalitat Valenciana


Sumari del DOGV 8615, del 19-08-2019 (2019/7787)

Informació pública de l'aprovació de l'informe ambiental i territorial estratègic de la modificació de l'article 98 de les normes del Pla general.
--------------------------------------------------------------------------------------------------------------------------------------------------

### Dades del document

Número de DOGV
:   8615

Data del DOGV
:   19-08-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/7787


Data del document
:   29-07-2019

Organisme emissor
:   Ajuntament d'Oliva

Tipus de document
:   Anunci

Descriptors 

:   * Oliva
    * administració local
    * pla d'urbanisme

Informació pública de l'aprovació de l'informe ambiental i territorial estratègic de la modificació de l'article 98 de les normes del Pla general. [2019/7787]  
Sobre la base de l'informe i dictamen favorable emés per la Comissió d'Avaluació Ambiental i Territorial de l'Ajuntament d'Oliva de data 26 de juliol de 2019, l'Alcaldia, assumint les funcions de l'òrgan ambiental i territorial, va aprovar mitjançant la Resolució de 29 de juliol de 2019 el següent informe ambiental de la modificació de l'article 98 del Pla general, reguladors de les condicions d'implantació i ús de gasolineres i estacions de servei en sòl urbà i urbanitzable residencial.  
  
De conformitat amb el que es disposa en l'article 57 de la Llei 5/2014, de 25 de juliol, es procedeix a la publicació de l'acord esmentat que conté l'informe ambiental:  
  
Primer. Aprovar l'informe ambiental i estratègic de la modificació puntual del Pla general de l'indicat article referits a les condicions d'implantació de l'ús de gasolineres i estacions de servei en sòl urbà i urbanitzable amb ús principal residencial. El contingut d'aquest informe és el següent:  
Informe ambiental i estratègic  
Documentació presentada. Consisteix en el document inicial estratègic i memòria justificativa de la modificació de l'expressat article del vigent Pla general, redactat per encàrrec de l'Ajuntament.  
Planejament vigent. El planejament vigent és el Pla general d'ordenació urbana, aprovat definitivament per la Comissió Territorial d'Urbanisme en sessió de 30 de novembre de 1982.  
Objecte de la modificació de planejament. Regular, de forma restrictiva, l'ús de gasolineres i estacions de servei en els sòls classificats com a urbans i urbanitzables amb ús principal residencial.  
Consultes realitzades. S'han realitzat consultes amb la Direcció General d'Ordenació del Territori, Urbanisme i Paisatge i Direcció General d'Indústria i Energia, així com l'Associació Provincial d'Estacions de Servei de València, Associació Empresarial d'Estacions de Servei i Gasolineres de la Comunitat Valenciana i Confederació Espanyola d'Empresaris d'Estacions de Servei, de les quals es desprén que de la modificació de planejament proposada no es derivaran efectes significatius sobre el medi ambient.  
Consideracions jurídiques. Es tracta d'una modificació de planejament que afecta, únicament i exclusivament, determinacions de l'ordenació detallada tal com es disposa en l'article 35 de la LOTUP. La competència per a l'aprovació definitiva és del mateix ajuntament, tal com es regula en l'article 44.5é de la mateixa llei.  
És aplicable en l'àmbit superficial del sòl classificat com a urbà i urbanitzable amb ús principal residencial, no suposa cap afecció a cap dels estàndards dotacionals regulats per llei i previstos en el planejament, i es regulen, únicament i exclusivament, aspectes de les condicions d'implantació de l'ús esmentat.  
Proposta d'informe. Aquesta modificació puntual de planejament no presenta aspectes que puguen tindre incidència mediambiental ni es preveu que se'n deriven efectes d'aquesta naturalesa, per la qual cosa l'avaluació ambiental ha de considerar-se favorable i prosseguir-se la tramitació, pel procediment simplificat fins a l'aprovació definitiva d'aquesta.  
  
Segon. Publicar en el Diari Oficial de la Generalitat Valenciana extracte de l'informe ambiental exposat i disposar la prossecució de l'expedient administratiu de conformitat amb les previsions de l'article 57 de la LOTUP.  
  
Contra aquest acord, atés que no és un acte definitiu en via administrativa, no es pot interposar cap recurs, sense perjudici que puguen utilitzar-se els mitjans de defensa que en el seu dret els interessats estimen convenient. Cosa que es fa pública perquè se'n prenga coneixement i als efectes oportuns.  
  
Oliva, 29 de juliol de 2019.- L'alcalde: David González Martínez.